Линкор е съкратеното име на възродения през 1907 г. в руския флот название на класа: „линеен кораб“ под влиянието на тактиката на използването в бой на ескадрените броненосци в Цушимското сражение. Съществува мнение, че в Русия през 1907 г. названието на този клас бойни кораби е отново учредено в памет на старинните дървени ветроходни линейни кораби. Първоначално се предполага, че за построените по-рано руски ескадрени броненосци и проектираният за руския флот броненосец от „дредноутен“ тип, ще се приеме линейната тактика за използването в бой в състава на ескадрата, обаче скоро се отказват от нея. Фактически през 1907 г. в руския флот към класа „линеен кораб“ са отнесени всички ескадрени броненосци довоенна постройка, ескадрените броненосци „преддредноутен“ тип, със завършено построяване в хода на руско-японската война и проектираният ескадрен броненосец „дредноутен“.